CELEX: 62009TN0303
Language: da
Date: 2009-08-03 00:00:00
Title: Sag T-303/09: Sag anlagt den 3. august 2009 — CIVR m.fl. mod Kommissionen

10.10.2009   
            
            
               DA
            
            
               Den Europæiske Unions Tidende
            
            
               C 244/11
            
         Sag anlagt den 3. august 2009 — CIVR m.fl. mod Kommissionen
   (Sag T-303/09)
   2009/C 244/17
   Processprog: fransk
   
      Parter
   
   
      Sagsøgere: Conseil interprofessionnel des vins du Roussillon — CIVR (Perpignan, Frankrig), Comité national des interprofessions des vins à appellation d’origine et à indication géographique — CNIV (Paris, Frankrig), Interprofession nationale porcine — Inaporc (Paris) (ved avocats H. Calvet, O. Billard og Y. Trifounovitch)
   
      Sagsøgt: Kommissionen for De Europæiske Fællesskaber
   
      Sagsøgernes påstande
   
   
               —
            
            
               Annullation af Kommissionens beslutning af 10. december 2008 vedrørende statsstøtte N 561/2008 — Frankrig — foranstaltninger til gennemførelse af brancheorganisationerne K(2008) 7846 endelig udg., for så vidt som den statsstøtte kvalificerer de foranstaltninger, som gennemføres af brancheorganisationer inden for landbruget inden for teknisk bistand, produktion og markedsføring af kvalitetslandbrugsprodukter, forskning og udvikling samt reklame, og for så vidt som den kvalificerer de obligatoriske, frivillige bidrag til finansiering af disse foranstaltninger som statsmidler.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ved dette søgsmål påstår sagsøgerne delvis annullation af Kommissionens beslutning K(2008) 7846 endelig udg. af 10. december 2008 (1). Kommissionen fandt det foreneligt med fællesmarkedet, som statsstøtte, at indføre den rammeordning vedrørende foranstaltninger, som kan gennemføres af franske brancheorganisationer inden for landbruget, og som består i støtte dels til teknisk bistand, produktion og markedsføring af kvalitetslandbrugsprodukter, forskning og udvikling, dels til reklame til fordel for primærproducenter og de virksomheder, der driver virksomhed inden for forarbejdning og afsætning af landbrugsprodukter, som finansieres af frivillige bidrag, der er gjort obligatoriske ved tværministeriel bekendtgørelse, og som skal opkræves af brancheorganisationerne (herefter: »CVO«).
   De søgsmålsgrunde og væsentlige argumenter, som sagsøgeren har påberåbt sig svarer i det væsentlige til de søgsmålsgrunde og væsentlige argumenter, der er påberåbt af sagsøgeren i sag T-293/09, CNIEL mod Kommissionen.
   
      (1)  EUT 2009 C 116, s. 14.